
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:



ДОКЛАД 
за извършена комплексна проверка 

На основание: План за контролната дейност за 2026 год. на РИОСВ – Пловдив, утвърден от Министъра на околната среда и водите, във връзка с текущ контрол по спазване изискванията на екологичното законодателство по компоненти: води /отпадъчни/ в обхвата на Закона за водите /ЗВ/ (обн., ДВ, бр.67/1999 г., с посл. изм. и доп.), Закон за защита от вредното въздействие на химичните вещества и смеси и съгласно Заповед №РД-287/13.08.2026г. и  Заповед №РД-310/01.09.2026г. на Директора на РИОСВ-Пловдив за извършване на комплексна проверка на обект: „Предприятие за производство на електронни уреди и компоненти“.

Дата на извършване на проверката: 10.09.2026 год.

Обект - „Предприятие за производство на електронни уреди и компоненти“.

с местонахождение: находящ се в УПИ II – 1551, 2071, 2322, кв. 161 по плана на гр. Съединение, община Съединение, област Пловдив
 (адрес на обекта)

собственост на „Контрон Солар България” ЕООД

I. Цел на проверката:
   	Основна цел на проверката е установяване нивото и степента на съответствие на дейността в обекта с изискванията на екологичното законодателство, както следва: 
· Закон за водите
· Закон за защита от вредното въздействие на химичните вещества и смеси
и подзаконовите  нормативни актове към тях. 




II. Проверени инсталации:
	Обектът  на „Контрон Солар България” ЕООД, находящ се в УПИ II – 1551, 2071, 2322, кв. 161 по плана на гр. Съединение, община Съединение е с предмет на дейност производство на платки, кабелни снопове и други електронни компоненти. Производството се извършва в отделни цехове. При проверката са проверени:
· Цех електроника – насищане на платки-ръчно и автоматизирано;
· Производство на кабели Хале 1 - Висма;
· Склад готова продукция с шкафове за разделно съхранение на химични вещества;
· Кабелно производство;
· Цех за подготовка на материали;
· Склад входящ контрол;
· Склад материали;
· Пречиствателна станция за отпадъчни води (ПСОВ) за битово-фекални отпадъчни води;
· Документация.

III. Констатации от проверката по компоненти и фактори на околната среда: 

1. По компонент „Води“ /отпадъчни/ -
	Дружеството „Контрон Солар България” ЕООД притежава разрешително за заустване в повърхностен воден обект – река Потока, която е част от водно тяло с код BG3МА500R128, „Река Потока от град Съединение до устие“, издадено от БД-ИБР.
	В производствения обект се не се формират производствени отпадъчни води.
Формират се  битово-фекални и дъждовни отпадъчни води. За пречистването на битово-фекалните има изградено пречиствателно съоръжение. За дъждовните отпадъчни води има монтирани два КМУ. Има монтирано измервателно устройство на изход ПСОВ за измерване на количества пречистени отпадъчни води.
До пункта за собствен мониторинг е осигурен безопасен и постоянен достъп;
Дружеството провежда собствен мониторинг и представя протоколи в РИОСВ-Пловдив, във връзка с изискванията на чл. 174 от Закона за водите и на основание чл.67, чл.68 и чл.69 от Наредба №1 за мониторинг на водите;
Съгласно условията в разрешителното , е осигурено пробовземане и изследване на отпадъчните води от акредитирана лаборатория;
Експлоатацията на канализационната мрежа в обекта и съоръженията към нея се извършва така, че се опазва чистотата на водоприемника, в съответствие на изискванията на разрешителното за заустване;
Представен е Доклад по чл. 48, ал. 1, т. 12 от Закона за водите за 2025 година;
Заведен е Дневник за технологична експлоатация, в който се вписват ежемесечно количества заустени отпадъчни води и лабораторните анализи;
При извършената проверка не са взети водни проби, поради липса на изтичане.

1. По фактор на въздействие  „Химични вещества и смеси и управление на риска “
   За извършване на основната си производствена дейност дружеството използва химични вещества и смеси, включително опасни, които се доставят от български и европейски доставчици. Електронно са представени – инвентаризационен списък, инструкции за работа и съхранение, заповед за отговорни лица, информационни листове за безопасност на опасните химични вещества и смеси. ОХВС се съхраняват в метални шкафове с ограничен достъп, като общото количество е под 1 тон. Дружеството се явява „потребител надолу по веригата“ по смисъла на Регламент ЕС 1907/2006 REACH.

IV. Предписания, срокове за изпълнение, отговорници:
При проверката не са констатирани несъответствия и не са дадени предписания.
       
V. Съответствие, последващ контрол:
           Дейността на обекта съответства с изискванията на екологичното законодателство по проверените компоненти и фактори на околната среда. 

ИВАЙЛО ЙОТКОВ

Директор на РИОСВ - Пловдив

